
PLx 274/2022
București, 19 aprilie 2023
BIROULUI  PERMANENT

AL

CAMEREI DEPUTAŢILOR
               Vă înaintăm, alăturat, raportul comun asupra proiectului de Lege privind aprobarea Ordonanţei de urgenţã a Guvernului nr.41/2022 pentru instituirea Sistemului naţional privind monitorizarea transporturilor rutiere de bunuri cu risc fiscal ridicat RO e-Transport şi de abrogare a art. XXVIII din Ordonanţa de urgenţă a Guvernului nr. 130/2021 privind unele măsuri fiscal-bugetare, prorogarea unor termene, precum şi pentru modificarea şi completarea unor acte normative, transmis spre dezbatere pe fond, în procedură de urgenţă, Comisiei pentru buget, finanțe și bănci, Comisiei pentru transporturi și infrastructură și Comisiei pentru tehnologia informației și comunicațiilor, cu adresa nr. PLx 274/2022 din 18 mai 2022,  Camera Deputaţilor fiind Cameră decizională. 

     
În raport cu obiectul şi conţinutul său, proiectul de Lege face parte din categoria legilor ordinare.

	
                                      PREȘEDINTE, 

Bogdan-Iulian HUȚUCĂ


	PREȘEDINTE,

Cătălin DRULĂ 


	PREȘEDINTE, 

Ioan-Sabin 

SĂRMAȘ

PLx 274/2022
    București, 19 aprilie 2023

RAPORT COMUN
asupra

proiectului de Lege privind aprobarea Ordonanţei de urgenţã a Guvernului nr.41/2022 pentru instituirea Sistemului naţional privind monitorizarea transporturilor rutiere de bunuri cu risc fiscal ridicat RO e-Transport şi de abrogare a art. XXVIII din Ordonanţa de urgenţă a Guvernului nr. 130/2021 privind unele măsuri fiscal-bugetare, prorogarea unor termene, precum şi pentru modificarea şi completarea unor acte normative


În conformitate cu prevederile art. 95 și ale art. 117 alin. (3) din Regulamentul Camerei Deputaţilor, Comisia pentru buget, finanţe şi bănci, Comisia pentru transporturi și infrastructură și Comisia pentru tehnologia informației și comunicațiilor au fost sesizate, spre dezbatere pe fond, în procedură de urgenţă, cu proiectul de Lege privind aprobarea Ordonanţei de urgenţã a Guvernului nr.41/2022 pentru instituirea Sistemului naţional privind monitorizarea transporturilor rutiere de bunuri cu risc fiscal ridicat RO e-Transport şi de abrogare a art. XXVIII din Ordonanţa de urgenţă a Guvernului nr. 130/2021 privind unele măsuri fiscal-bugetare, prorogarea unor termene, precum şi pentru modificarea şi completarea unor acte normative, transmis cu adresa nr. PLx 274/2022 din 18 mai 2022.

Senatul, în calitate de primă Cameră sesizată, a adoptat proiectul de Lege potrivit art.115 alin.(5) teza III din Constituția României, republicată, în data de 16 mai 2022.

Conform prevederilor art. 75 din Constituţia României, republicată, şi ale  art. 92 alin. (9) din Regulamentul Camerei Deputaţilor, Camera Deputaţilor este Cameră decizională.

La dezbaterea proiectului de Lege s-au avut în vedere avizele favorabile ale Consiliului Legislativ, Consiliului Economic și Social  precum și avizele favorabile ale Comisiei pentru industrii și servicii, Comisiei pentru apărare, ordine publică și siguranță națională și Comisiei juridice, de disciplină și imunități. 

Proiectul de Lege supus dezbaterii are ca obiect de reglementare instituirea Sistemului naţional privind monitorizarea transporturilor de bunuri cu risc fiscal ridicat RO e-Transport, precum şi abrogarea art.XXVIII din Ordonanţa de urgenţă a Guvernului nr.130/2021 privind unele măsuri fiscal-bugetare, prorogarea unor termene, precum şi pentru modificarea şi completarea unor acte normative. Potrivit expunerii de motive, proiectul vizează reducerea evaziunii şi fraudei fiscale din domeniul comercializării bunurilor cu risc fiscal ridicat.


Potrivit reglementărilor art. 62 și ale art. 64 din Regulamentul Camerei Deputaţilor, membrii celor trei Comisii au examinat proiectul de Lege în şedinţe separate. 
Membrii Comisiei pentru transporturi și infrastructură au examinat proiectul de Lege în şedinţa din 8 iunie 2022. La ședința Comisiei pentru transporturi și infrastructură deputații și-au înregistrat prezența conform listei de prezență.
Comisia pentru transporturi și infrastructură a transmis un raport preliminar de adoptare a proiectului de lege cu două amendamente admise. Amendamentele vizau prorogarea tremenului de intrare în vigoare a obligației pentru declararea în Sistemul RO e-Transport a datelor referitoare la transporturile de bunuri cu risc fiscal ridicat și prorogarea termenului de intrare în vigoare a art. 13 și 14 (referitoare la contravenții și sancțiuni) respectiv de la data de 01 iulie 2022 la data de 1 ianuarie 2023. La data examinării de către celelalte comisii raportoare amendamentele deveniseră caduce.  
Membrii Comisiei pentru tehnologia informației și comunicațiilor au examinat proiectul de Lege în şedinţa din 28 februarie 2023. La ședința Comisiei pentru tehnologia informației și comunicațiilor și-au înregistrat prezența conform listei de prezență.


Membrii Comisiei pentru buget, finanţe şi bănci au examinat proiectul de Lege în ședința din data de 18 aprilie 2023. La ședința Comisiei pentru buget, finanţe şi bănci deputații și-au înregistrat prezența conform listei de prezență.

La ședința Comisiei pentru buget, finanțe și bănci au participat, în calitate de invitați, din partea Ministerului Finanțelor, domnul Alin Marius Andrieș- secretar de stat în cadrul Ministerului Finanțelor și domnul Cristian Ionescu, Director în cadrul Direcției Generale Antifraudă Fiscală – ANAF. 

În urma examinării proiectului de Lege şi a opiniilor exprimate, membrii celor trei Comisii au hotărât, cu unanimitatea voturilor deputaților prezenți, să transmită plenului Camerei Deputaţilor, prezentul raport comun prin care propun adoptarea proiectului de Lege privind aprobarea Ordonanţei de urgenţã a Guvernului nr.41/2022 pentru instituirea Sistemului naţional privind monitorizarea transporturilor rutiere de bunuri cu risc fiscal ridicat RO e-Transport şi de abrogare a art. XXVIII din Ordonanţa de urgenţă a Guvernului nr. 130/2021 privind unele măsuri fiscal-bugetare, prorogarea unor termene, precum şi pentru modificarea şi completarea unor acte normative, în forma adoptată de Senat. 

În raport cu obiectul şi conţinutul său, proiectul de Lege face parte din categoria legilor ordinare.

	PREȘEDINTE, 

Bogdan-Iulian HUȚUCĂ


	PREȘEDINTE,

Cătălin DRULĂ 


	PREȘEDINTE, 

Ioan-Sabin 

SĂRMAȘ

	SECRETAR,

Iulius Marian FIRCZAK
	SECRETAR,

Zacharie BENEDEK
	SECRETAR,

Radu-Dinel MIRUȚĂ

	Șef serviciu,

Giorgiana ENE

Consilier parlamentar,

 Valentina ROTARU
	Consilier parlamentar,

      Anca LAZĂR
	    Consilier parlamentar,

Mihaela ASAFTEI

